open-index/open-wikipedia-markdown huggingface dataset:
Konsulinė tarnyba

**Konsulinė tarnyba** (tam tikrose valstybėse) – valstybės tarnybos dalis, kuri per konsulinės tarnybos institucijas įgyvendina ir vykdo Respublikos Prezidento, Parlamento bei Vyriausybės nustatytą konsulinę bei iš dalies – užsienio politiką.

## Įvairios sistemos

### Šveicarija
Šveicarijoje Konsulinė ir Diplomatinė tarnybos yra atskirtos. Egzistuoja konsuliniai rangai, konsulinė karjera, kai kur diplomatai neatlieka konsulinių funkcijų. Kartu abi tarnybos sudaro vientisą Užsienio reikalų (sistemos) tarnybą, kuriai priklauso Užsienio reikalų ministerijoje bei Užsienio reikalų ministerijai atskaitingose diplomatinėse atstovybėse užsienio valstybėse, atstovybėse prie tarptautinių organizacijų, konsulinėse įstaigose dirbantys konsulai ir diplomatai.

### Lietuva
Konsulinei (kaip ir diplomatinei) tarnybai vadovauja užsienio reikalų ministras.

Lietuvos (kaip ir daugumos valstybių) Konsulinė tarnyba yra integruota į diplomatinę tarnybą ir nėra išskiriama kaip tokia. Diplomatai kartu atlieka ir konsulines funkcijas, eidami atitinkamas pareigas diplomatinėje atstovybėje.

## Nuorodos
* Užsienio reikalų ministerija
* Konsulinė įstaiga
* Diplomatiniai santykiai
* Diplomatija

* Šveicarijos URM
* Lietuvos Respublikos Užsienio reikalų ministerija 
* LR URM Konsulinio departamento informacija
Užsienio reikalų ministras

**Užsienio reikalų ministras** – Ministrų kabineto narys, atsakingas už suverenios valstybės vyriausybės užsienio politikos formavimą. Užsienio reikalų ministerija ir jos vadovas daugelyje šalių laikoma antra pagal reikšmę ministrų kabinete po vyriausybės vadovo (ministro pirmininko arba prezidento), koalicinėse vyriausybėse ji skiriama ministro pirmininko pavaduotojui.

## Veikla
Užsienio reikalų ministro funkcijos skirtingų šalių ministerijose skiriasi. Klasikinėje parlamentinėje sistemoje užsienio reikalų ministras potencialiai gali turėti didelę įtaką formuojant vyriausybės užsienio reikalų politiką, tačiau, jei vyriausybė yra dominuojama stipraus ministro pirmininko, užsienio reikalų ministro vaidmuo formuojant užsienio politiką gali tapti neesminiu ar tik pagalbiniu. Taip pat užsienio reikalų ministro vaidmuo paprastai yra mažesnis prezidentinėse sistemose, kur dideles galias turi prezidentas.

Užsienio reikalų ministrai tradiciškai taip pat yra atsakingi už daugelį diplomatinių funkcijų, pvz., užsienio šalių lyderių priėmimą ir diplomatinius vizitus į kitas šalis.

## Lietuva
Lietuvoje LR užsienio reikalų ministras:
# sprendžia ministerijos kompetencijai priklausančius klausimus ir yra tiesiogiai atsakingas už Vyriausybės programos įgyvendinimą ministerijos kompetencijai priklausančiais klausimais;
# pasirašo tarptautines sutartis;
# užtikrina įstatymų, tarptautinių sutarčių, ir kitų teisės aktų vykdymą;
# teikia įstatymų ir kitų teisės aktų projektus;
# leidžia įsakymus ir įsakymais patvirtintus kitus teisės aktus, tikrina, kaip jie vykdomi.
# teikia ministerijos veiklos ataskaitas, kaip vykdoma Vyriausybės programa bei jos įgyvendinimo priemonės, atsiskaito už savo veiklą.
Užsienio reikalų ministerija

**Užsienio reikalų ministerija**, *URM* – viešojo administravimo (aukščiausio lygmens) įstaiga, ministerija, kuriai pavesta vykdyti valstybės užsienio politiką.

## Lygmuo
Pagrindiniai uždaviniai, susiję su užsienio politikos įgyvendinimu, demokratinėse valstybėse tenka ministerijos lygmens valstybinei įstaigai. Respublikose paprastai Užsienio reikalų ministerijai (URM). Būtent ši žinyba palaiko nuolatinius santykius su užsienio valstybėmis.

URM – tai speciali institucija, tiesiogiai vadovaujanti užsienio politikai, atsakinga už derybas, reikiamų teisės aktų ruošimą. Ji nuolat įgyvendina valstybės diplomatinę veiklą, tiesiogiai rūpinasi valstybės užsienio santykių palaikymu.

Federacinėse valstybėse (JAV, Vokietijoje, Austrijoje ir Šveicarijoje) URM yra federalinė institucija.

Didelis vaidmuo įgyvendinant užsienio politiką užsienio santykiuose tenka užsienio reikalų ministrui kaip įstaigos vadovui.

## Pavadinimas
Įvairiose valstybėse aukščiausio lygmens institucijos nebūtinai vadinamos ministerijomis. Pvz.:
* JAV URM – tai Valstybės departamentas,
* Jungtinėje Karalystėje – *[[Foreign and Commonwealth Office]]*, 
* Šveicarijoje – Šveicarijos federalinis užsienio reikalų departamentas (, , , ), 
* Vokietijoje – Užsienio reikalų tarnyba (Auswärtiges Amt), 
* Prancūzijoje – Užsienio reikalų ministerija Ministère des Affaires étrangères.

## Lietuvos Respublikos užsienio reikalų ministerija

## Nuorodos
* Lietuvos respublikos užsienio reikalų ministrai 1918–1940 m.
Diplomatinis korpusas

**Diplomatinis korpusas** – įvairių valstybių diplomatinio personalo, diplomatų, reziduojančių vienoje užsienio valstybėje, visuma.

## Nuorodos
* Diplomatinė tarnyba
Epiornitai

**Epiornitai** (*Aepyornithidae*) – kaip dabar manoma, tai pačių didžiausių ir stambiausių žmonijai iki šiol žinomų egzistavusių paukščių šeima.

Šie išnykę su neišsivysčiusiais sparnais ratitiniai paukščiai žinomi iš randamų subfosilijos formose kaulų.

Epiornitai kaip endeminiai paukščiai buvo paplitę Madagaskaro saloje. Aktyvūs buvo naktį ir prieblandoje.

Stambiausios epiornitų šeimos paukščių rūšys – *[[Vorombe titan]]*, kurių svoris siekė iki 732 kg ir šiek tiek mažesnė *[[Aepyornis maximus]]*.

## Klasifikacija
2018 m. duomenimis, išskiriamos 3 gentys ir 4 rūšys:
* **Būrys: ''[[Aepyornithiformes]]*** <small>[[Alfred Newton|Newton]], 1884</small> - [[Epiornitiniai paukščiai]]
** *'Šeima: *Aepyornithidae*** <small>([[Charles Lucien Bonaparte|Bonaparte]], 1853)</small> - Epiornitai
*** **Gentis: *[[Aepyornis]]*** <small>[[Isidore Geoffroy Saint-Hilaire|Geoffroy Saint-Hilaire]] 1851</small> - [[Epiorniai]]
**** **Rūšis**: ''[[Aepyornis hildebrandti]]'' <small>[[Carlos Burckhardt|Burckhardt]] 1893</small>
**** **Rūšis**: ''[[Aepyornis maximus]]'' <small>Geoffroy Saint-Hilaire 1851</small>
*** **Gentis: *[[Mullerornis]]*** <small>[[Alphonse Milne-Edwards|Milne-Edwards]] & [[Alfred Grandidier|Grandidier]], 1894</small>
**** **Rūšis**: ''[[Mullerornis modestus]]'' <small>(Milne-Edwards & Grandidier, 1869)</small>
*** **Gentis: *[[Vorombe]]*** <small>[[James Hansford|Hansford]] & [[Samuel Turvey|Turvey]] 2018</small>
**** **Rūšis*': *Vorombe titan'' (Andrews, 1894) Hansford & Turvey 2018

## Šaltiniai

* Mačionis A., Stuburinių zoologija. Vilnius: Mokslas. 1989. 214 psl. ISBN 5-420-00277-9
Alksnėnai (Vilkaviškis)

**Alksnėnai** – kaimas Vilkaviškio rajono savivaldybėje, 10 km į šiaurės rytus nuo Vilkaviškio, 6 km į vakarus nuo Pilviškių, prie kelių  ir  sankryžos, apie 1,5 km nuo Kauno-Kybartai geležinkelio linijos. Seniūnaitijos centras. Stovi medinė Alksnėnų Švč. Mergelės Marijos Ėmimo į dangų bažnyčia (nuo 1925 m.), veikia Sūdavos mokyklos skyrius, paštas (LT-70081), autobusų stotelė. Alksnėnų biblioteka yra Stirnėnuose, už 1 km į pietryčius nuo kaimo, Alksnėnų geležinkelio stotelė – Leitmargiuose.

## Etimologija

Alksnėnai – vandenvardinis vietovardis, kilęs nuo čia pratekančio Alksnės upelio.

## Gyventojai

### Žymūs žmonės
* Antanas Anskaitis (1931–2025) – žurnalistas, redaktorius.

## Galerija

Alksnenai 2023a.jpg | Pietinis įvažiavimas į kaimą
Alksnėnai (Vilkaviškis).JPG|Autobusų stotelė


## Šaltiniai

## Nuorodos
*
Žalpiai

**Žalpiai** – miestelis Kelmės rajono savivaldybėje, 11 km į pietvakarius nuo Liolių, prie vieškelio Lioliai–Viduklė. Seniūnaitijos centras. Stovi Žalpių šv. Benedikto bažnyčia (pastatyta 1928 m.), Jono Garalevičiaus kapo koplyčia (1934 m.), yra biblioteka, paštas (LT-86020). Kiek į pietus stovėjo Žalpių dvaras. Buvusioje Žalpių mokykloje įrengtas kraštotyros muziejus. Saugomas Žalpių alkakalnis, dar vadinamas Koplyčkalniu.

## Etimologija

Miestelis įsikūręs prie Žalpės upelio – nuo jo ir kilo miestelio vardas (vandenvardinis vietovardis).

## Istorija

1616–1621 m. kaimas priklausė Raseinių reformatams. 1714 m. Žalpių dvaro savininkas Plusčiauskas pastatė medinę koplyčią, priklausiusią Viduklės parapijai. XIX a. pabaigoje Žalpiai – dvaras Raseinių apskrities Kelmės valsčiuje.

I pasaulinio karo metu veikė slaptas jaunimo ratelis, kurio tikslas buvo „Neprigulminga Lietuva“, vėliau šis ratelis perorganizuotas į šaulių kuopą. Tai pirmoji rajone Šaulių kuopa, kurios vadas 1919–1940 m. buvo Stasys Danusas (1889–1959).

Buvusiame dvare 1923 m. veikė Žalpių mokykla, pašto agentūra ir pieninė.

|}

## Gyventojai

Priešais bažnyčią, kitoje gatvės pusėje esančiose Žalpių kapinėse savo pastatytoje kapo koplyčioje palaidotas žymus vargonų meistras Jonas Garalevičius (1871–1943), kapinėse ilsisi pirmojo rajone Šaulių būrio vadas 1919–1940 m., lagerių tremtinys Stasys Danusas (1889–1959).

## Galerija

Zalpiu_sv_Benedikto_baznycia_2013.jpg|Bažnyčia, 2013 m.
Žalpiai, gatvė.JPG|Gatvė
Žalpiai, krašto muziejus.JPG|Muziejus
Žalpiai, buv. mokykla.JPG|Buvusi Žalpių mokykla
Jeronimas Ralys, Žalpiai.JPG|Atminimo akmuo Jeronimui Raliui
Žalpiai, biblioteka 2.JPG|Biblioteka


## Šaltiniai

## Nuorodos
*
Palėvenėlė

**Palėvenėlė** – kaimas Kupiškio rajono savivaldybėje, 10 km į šiaurę nuo Kupiškio, prie Kupiškio tvenkinio (Lėvens upės praplatėjimas). Stovi mūrinė Palėvenėlės Švč. Mergelės Marijos bažnyčia (nuo 1803 m.), yra Palėvenėlės pagrindinė mokykla, biblioteka, paštas (LT-40046), 2 parduotuvės. Praeina kelias .

## Istorija

1769 m. pastatyta koplyčia, 1803 m. bažnyčia. XIX–XX a. pradžioje buvo Palėvenėlės dvaras, priklausęs Peliskiams. 1873 m. kaimas nukentėjo per gaisrą. XIX a. kaimas buvo Vilkmergės apskrities Kupiškio parapijoje.

|}

## Gyventojai

### Žymūs žmonės
* Palėvenėlėje gimė agronomas, biomedicinos mokslų daktaras Pranas Gudelis (1923–1995).

## Šaltiniai

*
Persona non grata

**Nepageidaujamas asmuo** (, ; ) – diplomatinės tarnybos tarnautojo, kurio buvimas nėra pageidaujamas priimančiojoje valstybėje, statusas.
Statuso priešingybė – *Persona grata* bei *Persona gratissima* (pageidaujamas asmuo).

Pagal Vienos diplomatinių santykių Konvenciją (devintas straipsnis) *Persona non grata* statusą priimant šalis gali paskelbti bet kada (net iki tam asmeniui atvykstant į šalį) ir neaiškindama priežasčių. Dažniausiai diplomato atstovaujama šalis tokį darbuotoją atšaukia atgal, nes jis nebegali tinkamai dirbti savo darbo.

Kadangi diplomatinis imunitetas saugo diplomatinės tarnybos darbuotojus nuo civilinės bei baudžiamosios atsakomybės, paskelbimas *Persona non grata* yra viena iš jiems visgi galimų taikyti bausmių. Taip atsikratoma ir šnipinėjimu įtariamų diplomatų.

Kartais šis statusas suteikiamas ir klaidų nepadariusiam žmogui, taip išreiškiant nepasitenkinimą priimančios valstybės veiksmais. Taip gali būti reaguojama, pavyzdžiui, siunčiančiai valstybei *Persona non grata* paskelbus savo pačios teritorijoje esantį priimančios valstybės diplomatą.

## Nuorodos
* Vienos konvencija dėl konsulinių santykių
Gvatemala (miestas)

**Gvatemala** (, pilnas pavadinimas *Nueva Guatemala de la Asunción*) – miestas Gvatemaloje, šios šalies sostinė ir didžiausias miestas. 942,3 tūkst. gyventojų (2002). Tai vienas iš pačių didžiausių miestų Centrinėje Amerikoje, Gvatemalos politinis, socialinis, kultūros ir ekonomikos centras. Miestas išsidėstęs vidurio aukštumų slėnyje, 1493 m virš jūros lygio, todėl čia vyrauja kalnų klimatas.

Gvatemalos mieste yra 5 universitetai, tarp jų – San Karloso universitetas, įkurtas 1676 m. (trečias pagal senumą Centrinėje Amerikoje), meno, verslo, profesinės ir karo mokyklos, geografijos ir istorijos draugija, muziejai. Tarp viešų pastatų taip pat pažymėtini Nacionaliniai rūmai, paštas, policijos kvartalas, valstybinis archyvas, archeologijos muziejus (jame yra saugomi ir majų civilizacijos artefaktai), nacionalinė biblioteka. 1815 m. pastatyta katedra, žymios Šv. Pranciškaus ir Šv. Dominyko bažnyčios. Yra archeologijos ir istorijos muziejai, akvedukas, turgaus aikštė, olimpinis miestelis (pastatytas 1950 m. Centrinės Amerikos olimpinių žaidynių proga).

## Etimologija

Miestas įkurtas XVIII a. pabaigoje, 1776 m. jam suteiktas pavadinimas *Nueva Guatemala de la Asunción*. *Nueva Guatemala* reiškia „Naujoji Gvatemala“; tuo pabrėžtas skirtumas nuo miesto Antigva Gvatemala („Senoji Gvatemala“), kuri buvo Gvatemalos sostinė iki tol.

## Istorija

Dabartinio Gvatemalos miesto ribose yra senovinis (priešklasikinis) majų miestas Kaminalchuju. Gvatemalos miestas įkurtas 1776 m., siekiant perkelti sostinę iš Antigvos, kurią smarkiai sugriovė 1773 m. žemės drebėjimas. Tai yra trečioji Gvatemalos sostinė.

1821 m. paskelbus nepriklausomybę nuo Ispanijos, miestas tapo Centrinės Amerikos federacijos sostine, o vėliau – Gvatemalos valstybės sostine. Tikrąja sostine Gvatemala tapo po 1902 m., kuomet žemės drebėjimas smarkiai nusiaubė Kecaltenangą – Gvatemalos miestą, kuriame gyveno daug kultūros ir politikos elito. Nors Gvatemalos miestas irgi buvo sudrebintas žemės drebėjimo (1917–1918 m., kai su pertraukomis jis truko net 6 savaites), tačiau ji buvo sėkmingai atstatyta.

## Sportas
* CSD Municipal – futbolo klubas; rungtyniavo nacionaliniame čempionate, namų rungtynes žaidžia Manuel Felipe Carrera stadione dar žinomame kaip „El Trébol“ (), talpinančiame 8,2 tūkst. žiūrovų.
* Comunicaciones FC – futbolo klubas; rungtyniavo nacionaliniame čempionate, namų rungtynes žaidžia Estadio Cementos Progreso, talpinančiame 17 tūkst. žiūrovų.

## Šaltiniai
Jungtinės Centrinės Amerikos Provincijos

**Jungtinės Centrinės Amerikos Provincijos** arba **Centrinės Amerikos Federacija** – federacinė valstybė, gyvavusi Centrinėje Amerikoje nuo 1823 liepos iki 1840 metų, sudaryta JAV pavyzdžiu.

## Istorija

1823–1824 metais valstybė vadinta Jungtinėmis Centrinės Amerikos Provincijomis (), vėliau, pagal 1824 metų konstituciją, pervadinta į Centrinės Amerikos Federaciją ()

Federacijai priklausė Gvatemala, Salvadoras, Hondūras, Nikaragva ir Kosta Rika. XIX a. ketvirtajame dešimtmetyje sukurta papildoma Los Altos valstija, buvusi dabartinės Gvatemalos vakarinėje dalyje bei dabartinėje Meksikos Čiapaso valstijoje. Valstybė iširo po 1838–1840 metų pilietinio karo. Ji suskilo į šešias valstybes.

Šiuo metu Centrinės Amerikos šalių bendradarbiavimo tradicijas tęsia 1951 m. įkurta Centrinės Amerikos valstybių organizacija.
Kecaltenangas

**Kecaltenangas** ( arba *Quezaltenango*) – miestas pietvakarių Gvatemaloje, antras pagal dydį miestas šalyje, to paties pavadinimo departamento administracinis centras. Išsidėstęs 2334 m virš jūros lygio, netoli Santa Marijos ugnikalnio (*Santa María Volcano*), prie Samalos upės. Prekybos taškas tarp Gvatemalos pajūrio ir aukštumų regionų, yra tekstilės, alaus varymo, miltų gamybos fabrikai. Mieste vyrauja neoklasikinė architektūra. Yra keletas universiteto fakultetų, kuriuose mokėsi daug žymių Gvatemalos mokslininkų, menininkų ir muzikantų. Su sostine Gvatemala miestas sujungtas automagistrale (70 km į rytus).

## Istorija
1524 m. Kecaltenango apylinkėse ispanų konkistadorai nukariavo indėnų kičių gentį. Prieš užkariavimą miestas buvo Kičės karalystės sostinė Šelachu (*Xelajú*). 1839–1902 m. Kecaltenangas buvo Gvatemalos sostine, tačiau 1902 m. miestą sugriovė žemės drebėjimas. Tada sostinė perkelta į Gvatemalos miestą.

## Pavadinimo kilmė
Miestas pavadintas indėnų švento paukščio kecalio garbei.

## Sportas
* CSD Xelajú MC – futbolo klubas; rungtyniavo nacionaliniame čempionate.
** Namų rungtynes žaidžia Mario Kamposeko stadione, talpinančiame 11 tūkst. žiūrovų.

## Miestų partnerystė

*  Turinas, Italija
*  Trumsė, Norvegija
*  Livermorė, JAV
*  Kampečė, Kampečė, Meksika

## Šaltiniai
Neuroinformatika

**Neuroinformatika** – informatikos šaka.

## Tyrimo objektas

Neuroinformatika nagrinėja informacijos gavimą, perdirbimą ir saugojimą neuroninėse sistemose, tiek biologiniuose, tiek dirbtiniuose neuroniniuose tinkluose. Ji ieško metodų, kaip būtų galima pritaikyti biologinių informacinių sistemų funkcionavimą techninėse informacinėse sistemose.

Pagal tyrimo sritis tai tarpdisciplininis mokslas, esantis greta kognityvinių mokslų bei disciplinų, nagrinėjančių dirbtinį intelektą.

Skirtingai nuo dirbtinio intelekto tyrimų, kurie yra informatikos sritis, siekianti sukurti mašinas, kurios elgtųsi lyg turėdamos intelektą, tačiau nesirūpinant kaip susiformuoja intelektas, neuroinformatika labiau dirba su biologiniais duomenimis. Tiriama kaip dirba smegenys ir tuomet bandoma simuliuoti atskiras smegenų dalis – neuronus ir sinapses.

## Taip pat skaitykite
* Elektrofiziologija
* Neuromokslai
* Neurotechnika
* Neurotechnologija
* Neuroinformatikos asociacija

## Nuorodos

* Neuroinformatikos institutas Šveicarijoje 
* Smegenų atlasas  

## Literatūra

### Anglų kalba
* R. Beale und T. Jackson: *Neural Computing an Introduction*, Adam Hilger, Bristol, 1990
* JA. Hertz, A. Krogh und RG. Palmer: *Introduction to the Theory of Neural Computation, Addison-Wesley, 1991
* P. D. Wassermann: *Advanced methods in neural Computing*, Van Nostrand Reinhold, New York, 1993
* [[Simon Haykin]]: *Neural Networks – A Comprehensive Foundation *, Prentice Hall, 6th July 1998
* [[Christof Koch]]: *Biophysics of Computation: Information Processing in Single Neurons*, Oxford U. Press, (1999), ISBN 0-19-518199-9

== Vokiečių kalba ==
* A. Zell: *Simulation neuronaler Netze*, Addison Wesley, 1994
* [[Raúl Rojas]]: *Theorie der neuronalen Netze'', Springer-Lehrbuch, Berlin, 1996, ISBN 3-540-56353-9
Biokibernetika

**Biokibernetika** – mokslas, besiremiantis valdymo teorija bei valdymo mechanizmais organizmuose ir ekosistemose.

Biokibernetiką domina tokie procesai kaip kūno temperatūros reguliavimas (termoreguliacija), osmosinis slėgis, rūgščių pusiausvyra, medžiagų apykaitos procesai, jų reguliavimas hormonų pagalba bei jų pusiausvyra.

## Pagrindinės biokibernetinės taisyklės (pagal Frederiką Vesterį)
# Neigiamas grįžtamasis ryšys turi dominuoti teigiamo grįžtamojo ryšio atžvilgiu.
# Sistemos funkcija turi būti nepriklausoma nuo kiekybinio augimo.
# Sistema turi būti orientuota į funkcionavimą, o ne į produkciją (gamybą).
# Esamų jėgų, resursų naudojimas pagal Džiu - džitsu (*Jiu-Jitsu*) principą vietoj kovos pagal Bokserio metodą.
# Daugkartinis produktų, funkcijų ir organizacijos struktūrų (iš)naudojimas.
# Apytakos principas (*Recycling*): būtinas apytakos procesų įvedimas (pavyzdžiui, komunaliniame ūkyje – panaudojant nuotėkas ir šiukšles).
# Simbiozė: abipusis simbiozės narių naudojimasis įvairove mainų ir ryšių pagalba.
# Kuriamas biologinis produktų, procesų ir organizacijos formų dizainas, kartu sukuriamas ar įvedamas ir grįžtamasis ryšys.

## Atstovai
* Valentinas Braitenbergas
* Erichas von Holstas
* Frederikas Vesteris
* Bernardas Hasensteinas
* Horstas Mitelstedtas
* Žozefas J. DiStefano III

## Nuorodos
* Kibernetika
* Neurobiologija
* Instinktų teorija
* Juodoji dėžė

## Mokslo grupės (VFR)
* Biologinė kibernetika / Teorinė biologija, Bylefeldo u.
* Biokibernetika, Frydricho-Aleksandro u., Niurnbergas 
* MPI kompleksinių techninių sistemų dinamika, Magdeburgas
* Makso Planko institutas, biologinė kibernetika, Tiūbingenas
* AI, Vienos u. 
* Virtualioji botanika: kibernetika (Hamburgo u.), vokiečių k.
Neitė

**Neitė** (**Neith**, **Neit**) egiptiečių mitologijoje – karo, medžioklės ir audimo deivė. Vakarinės Nilo deltos miesto Saiso (*Sajo*) valdovė ir globėja. Dar vadinama *Tehenut* (*libiete*). Didžiosios deivės pavidalu ji yra „viskas, kas buvo, kas yra ir kas bus“. Dievų motina, išaudusi visą pasaulį.

Ogdoad teologijoje apibūdinama kaip belytė pirmapradžio vandens personifikacija. Nors minimas ir jos dvilytiškumas. Aprašoma kaip dievo Ra motina. Pasirodo dangiškosios karvės pavidalu, kartu su deive Selket saugo Ozyrio mumiją.

Jos simboliu buvo dvi ant gyvulio odos arba skydo sukryžiuotos strėlės. Ji buvo Saiso miesto globėja, o Senovės Egipte – viena iš trijų drivių, globojusių Ta-senetą (dabar Esna).

## Kultas
Ankstyvojoje formoje buvo sakoma, kad karo deivė prisakiusi kariams pasigaminti ginklus ir saugojusi mirusių karių kūnus.

Neitė buvo Horo sūnaus Duemutefo saugotoja.

Neitė graikų buvo tapatinama su Atėne.
Amsetas

**Amsetas** (**Imsetas**) egiptiečių mitologijoje – laidotuvių dievas, saugojęs kepenis. Jo globėja ir saugotoja buvo deivė Izidė.

Atitinka Ka elementą. Vitalinis pradas, visuotinės ir individualios gyvybės jėgos sąvoka. Amseto simbolis – sudaužyta širdis.

Amsetas – vienas iš Horo sūnų. Priešingai nei jo broliai, nesiejamas su jokiu gyvūnu ir vaizduojamas žmogumi.

Laidojimo kameroje jo statulėlė buvo statoma prie pietinės sienos.
Bionika

**Bionika** ( 'gyvybė' + **onika** 'elektronika') – tarpdisciplininė sritis, jungianti biologiją ir technologiją. Ji aiškinasi, kaip biologinėse sistemose naudojami techninių problemų sprendimo principai yra ar gali būti naudojami technikos srityje. Taip siekiama inovatyvių sprendimų ir išradimų. Bionika remiasi daugelis aeronautikos ir aviacijos pasiekimų.

Kartu dirbantys biologai, inžinieriai, konstruktoriai, dizaineriai, technikos specialistai atlieka tarpdisciplininius tyrimus, analizuodami gamtoje vykstančius reiškinius ir funkcionuojančius mechanizmus.

## Istorija

Žodis *biometrija* buvo sudarytas *Otto Schmitt* 1950 m., o terminas „bionika“ buvo sudarytas Jack E. Steele 1958 m.

## Literatūra
* Kurt G. Blüchel: „BIONIK – Wie wir die geheimen Baupläne der Natur nutzen können“, 2005, C. Bertelsmann Verlag, ISBN 3-570-00850-9
* Werner Nachtigall, Kurt Blüchel: *Das große Buch der Bionik*, 2003, ISBN 3-421-05801-6
* Werner Nachtigall: *Natur macht erfinderisch*, 2001, ISBN 3-473-35890-8
* Helga Kleisny: *Warum Fliegen sich im Kino langweilen*, ISBN 3-8311-0155-8
* Werner Nachtigall: *Bionik, Grundlagen und Beispiele für Ingenieure und Naturwissenschafter*, Springer Verlag, ISBN 3-540-43660-X

* Mimezė
* Mimikrija
* Kūrybos būdai

## Nuorodos
vokiečių kalba:
* Kas yra bionika? 
* Bionik-Kompetenz-Netz (''BIO''KON) 
* Kompetencijos tinklas, Biomimetika 
* Bionika Ilmenau TU
Neurobiologija

**Neurobiologija** – mokslas tiriantis nervų sistemos sandarą, funkcionavimą, genetiką, biochemiją, fiziologiją ir patologiją. Pastaraisiais metais išpopuliarėjo terminas "neuromokslai," kuris apima platesnį ratą mokslų, susijusių su smegenų veikla, pavyzdžiui, pažinimo (kognityvinius) neuromokslus.

Be to, neurobiologija nagrinėja filogenezinį bei ontogenezinį nervų sistemos vystymąsi.

Elektrofiziologija tiria elektrinį nervinių impulsų perdavimą (signalinė transdukcija). Perduodant potencialų skirtumą didelį vaidmenį vaidina kalio kanalas bei natrio kanalas.

Neurobiologijos tyrimai apima taip pat ir (fiziologinius) mokymosi, suvokimo bei kitų fiziologijos tiriamų procesų pagrindus.

## Nuorodos
* Salko biologinių studijų institutas ;
* Makso Planko neurobiologijos institutas ;
*  Neurobiologijos draugija (SFN) ;
* Smegenų tyrinėjimo istorija .
* Neurobiologijos ir biofizikos katedra VU 
* Lietuvos neuromokslų asociacija
Duemutefas

**Duemutefas** (**Tuemutefas**) – vienas iš keturių Horo sūnų.

Jo broliai: Apepis (Hapis), Amsetas ir Kebeksenufas. Vaizduojamas kaip mumija su šakalo galva. Mirusiųjų skrandžio ir žarnyno saugotojas. Ji saugojo karo deivė Neitė. Atitinka ba elementą.
Transdiscipliniškumas

**Transdiscipliniškumas** reiškia nuolatinį, sistemingą skirtingų disciplinų bendradarbiavimą, keičiant įprastą mokslo sričių, jų žinių sistematikos ir taikymo tvarką, būdus ir metodus, kuriant naujus produktus ir taip formuojant atskirą mokslo sritį.
Nanotechnologijos ir nanomokslai atsirado, kai fizikai ir chemikai ėmė kartu kartu kurti nanostruktūras ir jas taikyti.

Tarpdiscipliniškumas reiškia skirtingų mokslo sričių sričių bendradarbiavimą bei jų metodų panaudojimą, reikalingą tik tam tikram darbui, kuris yra terminuotas ir baigiasi konkrečios užduoties atlikimu.
 
Transdiscipliniškumas etimologiškai nukreiptas į dinamiką, nuolatinį procesą, atveria skirtingas požiūrio į tą pačią problemą perspektyvas, tuo tarpu tarpdiscipliniškumo atveju – liekama prie išeitinių (atskiro) mokslo pozicijų, nesiekiant unifikuoti skirtingų specialistų bendradarbiavimo rezultatų, juos išskiriant į atskirą sritį, erdvę, nes neatsisakoma įprasto požiūrio į esamą problemą ir jos sprendimo būdą.

## Taip pat skaitykite
* Multidiscipliniškumas (taip pat pluraldiscipliniškumas: daugelio disciplinų integravimas; koegzistavimas moksle, tiriant tuos pačius uždavinius)

## Literatūra
# Nauja transdiscipliniškumo vizija  .
# Klein T. J. Unity of Knowledge and Transdisciplinarity: Contexts of Definition, Theory and the New Discourse of Problem Solving // Entry for International Encyclopedia of Life Supprt Systems,- 2001.  
# Nicolescu B. The Transdisciplinary Evolution of the University Condition for Sustainable Development.- 1998.  
# Nissani M. Fruits, Salads, and Smoothies: A Working Definition of Interdisciplinarity.- 1995.  
# Сoncept Russian school of Transdistsiplinarity  
# Article of the Russian School of Transdistsiplinarity, 2000-2016  == Šaltiniai ==
Nanomokslai

**Nanomokslai** () – mokslų grupė, tirianti objektus ir reiškinius nanometrų lygmenyje. *[[Nano]]* ( 'nykštukas') apibūdina milijardąsias metro dalis. Šiame lygmenyje tiriami atomai, molekulės ir klasteriai.

## Taikymo sritys
* Chemija
* Fizika
* Biologija
* Medžiagotyra

## Šakos
* Nanotechnologija
* Nanomechanika
* Nanochemija
* Nanooptika
* Nanochemija
* Molekulinė mechanika
* Molekulinė fizika
* Nanoelektronika
* Nanobionika
* Nanobiologija
* Nanobiotechnologija

## Literatūra
* Wolfgang M. Heckl: ''Das Unsichtbare sichtbar machen – Nanowissenschaften als Schlüsseltechnologie des 21. Jahrhunderts, 2004.

## Nuorodos
* Nanodalelės
* Eric Drexler
* Richard Feynman
* http://www.nano-science.de/
* http://theo.krist.geo.uni-muenchen.de/~sxj/  – Molekuliniai garso pasauliai Sonic turn
* http://www.nano.geo.uni-muenchen.de/external/multimedia/nanozoom/zoom.html  – STM zooming into nanoscale
Nanotechnologija

**Nanotechnologijos** – tarpdisciplininė taikomojo mokslo ir technologijų šaka, apimanti darbą su mažomis medžiagų dalelėmis – nanodalelėmis, matuojamomis nanometrais (viena milijardinė metro dalis) bei jų pritaikymą technologijose. Nanotechnologijos apima medžiagas ir objektus ne didesnius nei apytiksliai 100 nm.

Nanotechnologijos remiasi taikomosios fizikos, medžiagų mokslo, koloidų mokslų, įrangos fizikos, supramolekulinės chemijos, šiek tiek mechanikos ir elektrotechnikos disciplinomis.

2007 m. mokslininkai iš Techniono universiteto () visą hebrajų kalba parašytą Senojo Testamento tekstą sugebėjo patalpinti ant 0,5 kvadratinio milimetro pločio auksu padengtos titnago plokštės.

## Mokslininkai

* Richard Feynman
* Norio Taniguchi
* K. Eric Drexler
* Robert Freitas
* Ralph Merkle
* Sumio Iijima
* Richard Smalley
* Gerd Binnig
* Heinrich Rohrer
* Raymond Kurzweil
* Paul Alivisatos
* Chris Phoenix

## Nuorodos
* Nanomokslai
* Nanotechnologijų tamsioji pusė (lt.)
* EP siekia griežčiau riboti naujoviškų maisto produktų rinką
Žalvarniniai

**Žalvarniniai** (*Coraciidae*) – paukščių šeima, priklausanti žalvarininių paukščių (*Coraciiformes*) būriui. Ryškių spalvų, keliaujantys paukščiai. Snapas stiprus ir tiesus. Kojos stiprios su laisvais pirštais. Minta dideliais vabzdžais ir smulkiais stuburiniais. Deda 4-6 kiaušinius. Peri 18-19 d.

Šeimoje 2 gentys, 12 rūšių. Paplitę Europoje, Azijoje ir Afrikoje. Dauguma rūšių gyvena tropikuose. Lietuvoje aptinkama viena rūšis – žalvarnis (*Coracias garrulus*).

## Gentys ir rūšys
*Žalvarniai (*Coracias*)
**Žalvarnis (*Coracias garrulus*)
**Abisyninis žalvarnis (*Coracias abyssinica*)
**Mėlynkrūtis žalvarnis (*Coracias caudata*)
**Smailiauodegis žalvarnis (*Coracias spatulata*)
**Rudagalvis žalvarnis (*Coracias noevia*)
**Bengalinis žalvarnis (*Coracias benghalensis*)
**Temniko žalvarnis (*Coracias temminckii*)
**Mėlynpilvis žalvarnis (*Coracias cyanogaster*)

* Plačiaburniai (*Eurystomus*)
**Plačiaburnis (*Eurystomus glaucurus*)
**Mėlynkaklis plačiaburnis (*Eurystomus gularis*)
**Mėlynasis žalvarnis (*Eurystomus azureus*)
**Rytinis plačiaburnis (*Eurystomus orientalis*)
Apepis

Egiptiečių mitologijoje **Apepis** (Hapis) – vienas iš keturių Horo sūnų. Laidotuvių literatūroje pomirtiniame pasaulyje dievas, saugantis dievo Ozyrio sostą. Ant laidotuvių indų vaizduojamas su paviano galva. Kartu su Neftide saugo mirusiojo plaučius.
Laidojimo kameroje statulėle buvo talpinama prie šiaurinės sienos.

## Taip pat skaitykite
* Hapis (Nilo dievas)
Ugninė salamandra

**Ugninė salamandra** (*Salamandra salamandra*) – uodeguotųjų varliagyvių (*Caudata*) būrio, tikrųjų salamandrų (*Salamandridae*) šeimos varliagyvių rūšis. 

Rūšį 1758 m. pirmąkart aprašė švedų gamtininkas Karlas Linėjus.
 
Kūnas 15-25 cm ilgio, kartais gali siekti 30 cm, juodai geltonas, kartais su oranžinėmis dėmėmis. Vidinė pusė yra juodai pilka, išmarginta ryškių taškų. Patelės yra šiek tiek didesnės už patinėlius bei pasižymi mažesniu lytiniu dimorfizmu. Apvaisinimas vidinis.

Ugninės salamandros daugumą laiko praleidžia nuošaliose vietose, plyšiuose. Aktyviausios naktį. Minta smulkiais bestuburiais gyvūnais. Esant aukštai arba žemai oro temperatūrai (žiemos ir vasaros sezonui) būna neaktyvios. Salamandros yra sėslios ir daugelį metų gali gyventi toje pačioje vietoje. Ugninės salamandros gali gyventi iki 14 metų.
 
Ugninės salamandros nuo priešų ginasi nuodais. Didelės liaukos netoli akių ir per visą kūną besitęsiančios spalvotos juostos išskiria neurotoksinus.

## Paplitimas
Ugninės salamandros paplitusios Vakarų, Vidurio, Pietų ir Pietryčių Europoje, Šiaurės Afrikoje ir Vidurio Rytuose. Europoje šiaurinė paplitimo riba praeina per Šiaurės ir Vidurio Vokietiją, į pietus palei Karpatus iki Ukrainos ir Rumunijos ir toliau į pietus per Bulgariją į Graikiją. Pietinė Arealo riba praeina plona paplitimo juosta Šiaurės Afrikoje nuo Maroko iki Alžyro.

## Šaltiniai
Kaukazinė salamandra

**Kaukazinė salamandra** (*Mertensiella caucasica*) – uodegotųjų varliagyvių (*Caudata*) būrio, tikrųjų salamandrų (*Salamandridae*) šeimos varliagyvių rūšis. 

Gyvena kalnų upių pakrantėse. Dieną jos slepiasi po medžių šaknimis bei uolų plyšiuose. Sutemus bei naktį medžioja smulkius bestuburius. Dauginasi gegužės – birželio mėnesiais. Patelė padeda 11-17 stambių ikrų, kuriuos pritvirtina prie povandeninių augalų ir akmenų. Po pusantro mėnesio išsirita lervos, kurios greitai ima savarankiškai maitintis ir augti. Lervos žiemoja vandens telkiniuose, kitais metais tapdamos suaugusiomis salamandromis.

Kaukazinių salamandrų patinėlius nuo patelių galima atskirti pagal nedidelį išsikišimą patinėlių uodeginėje dalyje, be to patinėliai yra spalvingesni už pateles.

Kaukazinės salamandros paplitę Juodosios jūros regiono pietrytinėje dalyje.

Kaukazinė salamandra yra nykstanti rūšis ir yra įtraukta į Rusijos Raudonąją knygą.

## Šaltiniai
Apaštališkoji nunciatūra

Terminas **Apaštališkoji nunciatūra** žymi apaštališkojo nuncijaus būstinę tam tikroje valstybėje. Ji veikia kaip Šventojo Sosto pasiuntinybė užsienyje.

## Istorija
XVI amžiuje nunciatūros atsirado kaip nuolatinės institucijos katalikiškuose dvaruose, pavyzdžiui, pas Habsburgus Vienoje ir Grace bei pas Kelno kurfiurstą. Pirmoji nuolatinė nunciatūra atsirado 1529 m. karaliaus Ferdinando I dvare Vienoje.

## Funkcijos
Popiežiškasis pasiuntinys, kuris kartu yra ir Vatikano valstybės atstovas pagal tarptautinę teisę, turi ypatingas *funkcijas*:
* skatinti ir remti šiltus Apaštališkojo Sosto bei buvimo valstybės vadovų santykius bei bendradarbiavimą,
* spręsti klausimus, susijusius su Katalikų Bažnyčia bei priimančiąja valstybe,
* rūpintis konkordatais bei kitais analogiškais susitarimais, jei jie bus sudaromi ar yra įgyvendinami (365 kanono § 1 CIC).

## Tarnyba
Popiežiškasis pasiuntinys pagal rangą yra vyskupas, skiriamas popiežiaus. Jis negali būti vyresnis nei 75 metų amžiaus. Apaštališkasis nuncijus yra diplomatinio korpuso duajenas „iš prigimties“ (*ex nature*). Jis naudojasi politiniu imunitetu užsienyje. Į nuncijų kreipiamasi „Jūsų ekscelencija“.

Nuncijui pavaldus diplomatas vadinamas delegatu.
Apaštališkasis delegatas

**Apaštališkasis delegatas** yra Vatikano atstovas, neturintis oficialiai pripažįstamo diplomatinio statuso (bei imunitetų, privilegijų) pagal tarptautinę teisę. Jis siunčiamas į valstybes, su kuriomis Vatikanas nepalaiko diplomatinių santykių.

Apaštališkasis delegatas užmezga santykius su vietiniais Bažnyčios hierarchais, bet nesikiša į vietos vyskupų veiklą. Jis informuoja Sostą apie Bažnyčios situaciją atitinkamoje valstybėje ar regione bei jame reziduodamas teikia reikalingą informaciją, susijusią su Vatikanu.
Apaštališkasis legatas

**Apaštališkasis legatas**, apaštališkasis nuncijus – nuolatinis Romos popiežiaus diplomatinis atstovas valstybėse su kuriomis Šventasis sostas palaiko diplomatinius santykius. Tai aukščiausias Šventojo Sosto diplomatinio atstovo rangas atitinkantis ypatingojo ir įgaliotojo pasiuntinio statusą.

*Legatus natus* – anksčiau Zalcburgo, Poznanės, Gniezno, Kelno ir Prahos arkivyskupai galėjo vadintis titulu (legatus natus) ir turėjo teisę nešioti kardinolo (purpurinę) mitrą (jei jie neturėjo kardinolo rango).

*[[Legatus missus]]* – legatas pasiuntinys.

*[[Legatus a latere]]* – šiam titului gauti buvo būtinas kardinolo rangas.

Nuncijus – Diplomatinis pasiuntinys, kuriam pavesta perduoti diplomatinę notą ir oficialiai reikšti Sosto vardu Popiežiaus poziciją. Paprastai tai yra turintis arkivyskupo titulą hierarchas.

Internuncijus – Antrasis pagal rangą Šventojo Sosto diplomatas (po Nuncijaus).

Apaštališkasis delegatas – reprezentantas, neturintis diplomatinio teisinio statuso (pagal tarptautinę teisę).
Internuncijus

**Internuncijus** () – antrojo rango Popiežiaus pasiuntinys valstybėje, kurioje dėl esamos situacijos nereikalingas nuncijus.

Anksčiau taip pat buvo vadinamas Austrijos pasiuntinys Konstantinopolyje, kadangi Austrija ir Osmanų imperija buvo sudariusios paliaubas ir todėl turėjo tik vieną nepaprastąjį pasiuntinį.

Internuncijaus terminas šiuo metu vartojamas itin retai (diplomatijos istorijos kontekste).

## Šaltiniai
Ping-pong diplomatija

Terminas **Stalo teniso diplomatija** () apibūdina Šaltojo karo laikų situaciją. 1950–1960 metais JAV ir Kinija bandė pagerinti santykius „normaliomis“, įprastomis diplomatijoje priemonėmis, tačiau vadinamosios Varšuvos konsultacijos buvo nevaisingos. Į pagalbą atėjo stalo teniso () žaidėjai. Pasaulio teniso čempionato 1971 metais Nagojoje (Japonija) metu Kinija pakvietė JAV tenisininkus į Pekiną. Po šio apsilankymo vyko tolesni aukšto rango politikų susitikimai (R. Niksonas 1972 m.), kurių metu atslūgo įtampa ir tarpusavio santykiai pagerėjo. Šiems įvykiams apibūdinti nuo to laiko vartojama sąvoka *Ping-pong diplomatija*.

JAV atstovų pakvietimas į Pekiną buvo ekranizuotas filme „Forestas Gampas“, kuriame Tomas Henksas kaip vienas teniso žaidėjų vyksta į Pekiną ir sutinka ten R. Niksoną.
Kukučiai

**Kukučiai** – kaimas Ignalinos rajono savivaldybėje, 4 km į pietryčius nuo Didžiasalio, Birvėtos kairiajame krante, šalia kelio , priešais Pivorus. Sunykęs.

## Etimologija
Pavadinimas kilęs iš asmenvardžio *Kukùtis*. Vietovė Tverečiaus bažnyčios metrikose minima nuo 1755 m.

## Istorija
XIX a. pab. buvo Didieji Kukučiai ir Mažieji Kukučiai Švenčionių apskrityje (Tverečiaus valsčius).

Sovietmečiu priklausė Dysnos apylinkei. 1945 m. įsteigta pradinė mokykla, 1948 m. perorganizuota į septynmetę, 1961 m. – į aštuonmetę, 1965 m. perkelta į Dysną.

## Gyventojai

## Šaltiniai
Naujieji Hebridai

**Naujieji Hebridai** () – ankstesnis salų Ramiajame vandenyne pavadinimas, iš kurių 1980 m. buvo sudaryta Vanuatu valstybė. Pavadinimas pakeistas dėl nepriklausomos valstybės tapatumo siekių: Naujieji Hebridai pavadinti europiečių, o Vanuatu vietine kalba reiškia 'amžinoji mūsų šalis'.
Meksikos įlanka

**Meksikos įlanka** (, ) – iš daugelio pusių žemyno apsupta įlanka Šiaurės Amerikos pietryčiuose. Su Atlanto vandenynu ją jungia Floridos sąsiauris tarp Floridos ir Kubos, o su Karibų jūra – Jukatano sąsiauris tarp Jukatano pusiasalio ir Kubos. Šie sąsiauriai yra apie 160 km pločio. Įlankos plotas – 1,55 mln. km². Šiauriniai įlankos krantai priklauso JAV, vakariniai ir pietiniai – Meksikai.

## Išnašos
Planavimas

**Planavimas** – kiek įmanoma sisteminis procesas, kurio paskirtis – nustatyti siektinus tikslus bei veiksmus.

Planavimas kaip prognozavimas yra organizacijos tikslų ir uždavinių formavimas bei priemonių ir kelių, reikalingų tikslų ir uždavinių realizavimui, nustatymas.

## Planavimo funkcija

Planavimo funkcija siekiama atsakyti į šiuos klausimus: kur esama konkrečiu metu? Kur norima judėti? Kaip ruošiamasi tai daryti?

Planavimas reiškia, kad vadovai apgalvoja savo tikslus bei veiksmus iš anksto ir jų veiksmai remiasi kokia nors taisykle, planu ar logika, o ne atliekami spontaniškai.

Planavimas nėra vienkartinis veiksmas. Tai nuolat veikianti funkcija. Pirmiausia todėl, kad pasiekus numatytą tikslą yra nustatomas naujas tikslas arba jis yra keičiamas.

## Planai

Planuose pateikiami organizacijų tikslai ir geriausios procedūros tikslams pasiekti. Be to, planai yra gairės, kuriomis vadovaudamasi:
# organizacija gauna būtinus išteklius tikslams pasiekti ir jais disponuoja;
# organizacijos nariai veikia pagal parengtus tikslus ir procedūras;
# artėjimas pasirinktų tikslų link yra valdomas ir vertinamas, kad būtų galima laiku imtis priemonių, pataisyti situaciją, jei prie pasirinkto tikslo artėjama nepatenkinamai
Kontrolė

**Kontrolė** – procesas, kuriuo siekiama užtikrinti, kad reali veikla atitiktų planuojamą, faktinė situacija - norimą.

Kontrolė numato sistemingą faktinės veiklos stebėjimą, siekiant nustatyti nukrypimus nuo veikiančių reikalavimų, taisyklių bei normų, analizuoti nukrypimų priežastis ir rengti pasiūlymus nukrypimams pašalinti.

Kontrolės paskirtis – užtikrinti, kad tikslai būtų pasiekti, formuojant planus konkrečiam laiko tarpui. Įvertinant tai, jog organizacija, junginys funkcionuoja neapibrėžtumo sąlygomis, galimi nukrypimai nuo numatyto plano. Svarbu, kad valdymo subjektas laiku sužinotų apie esamus nukrypimus. Jei nesugebama išsiaiškinti nukrypimų ir jų ištaisyti, tai organizacija tikslo gali ir nepasiekti.

## Elementai
 
Kontrolės funkcija susideda iš pagrindinių elementų:
* normatyvų, kriterijų ar standartų nustatymas;
* pasiektų rezultatų matavimas (apskaita);
* pasiektų rezultatų palyginimas (analizė) su nustatytais kriterijais bei reikalingų veiksmų nustatymas.
* nukrypimų nuo standartų konstatavimas, pasirinktų veiksmų keitimas.
Kalmarai

**Kalmarai** (*Teuthida*) – galvakojų (*Cephalopoda*) moliuskų būrys.

## Savybės
Paplitę vandenynuose ir normalaus druskingumo jūrose; daugiausia atogrąžų vandenyse. Kūnas 0,25–0,5 m ilgio (kai kurios rūšys 6–13, kartais 18 m ilgio), pailgas, gale nusmailėjęs, su 2 dideliais pelekais. Galvoje yra 10 čiuptuvų su siurbtukais ir kabliukais; 2 iš jų – gaudomieji.

Turi dideles akis. Visų rūšių kalmarai turi radulę (trintuvę) ir rašalinę liauką. Įvairių spalvų, dažnai permatomi, gyvenantys gelmėse pasižymi švytėjimu. Geri plaukikai, juda reaktyviniu būdu iššvirkšdami vandenį iš mantijos ertmės.

Dauginasi neršdami kiaušinius ant vandenynų dugno arba paskleisdami vandenyje.

Kalmarai maitinasi žuvimis, bestuburiais, ieškodami maisto toli migruoja. Patys yra svarbus didelių žuvų, kašalotų maistas. Žvejojami žmonių (kalmarų mėsa valgoma šviežia ar konservuota).

## Klasifikacija
Būryje yra 30 šeimų, apie 300 rūšių. Architeutis yra didžiausias galvakojis pasaulyje.

* **Klasė [[Galvakojai]] (''Cephalopoda'')**
** Poklasis Nautiloidai (*Nautiloidea*)
** Poklasis Dvižiauniai (*Coleoidea*)
*** Antbūris Aštuonkojai galvakojai (* Octopodiformes*)
*** Antbūris Dešimtkojai galvakojai (*Decapodiformes*)
**** Būrys Spirulės (*Spirulida*)
**** Būrys Sepijos (*Sepiida*)
**** Būrys Mažieji kalmarai (*Sepiolida*)
**** *'Būrys Kalmarai (*Teuthida*)
***** Šeima †*Plesioteuthididae* <small>(*incertae sedis*)</small>
***** Pobūris *Myopsina*
****** Šeima *Australiteuthidae*
****** Šeima *Loliginidae*
***** Pobūris *Oegopsina*
****** Šeima *Ancistrocheiridae*
****** Šeima *Architeuthidae*
****** Šeima *Bathyteuthidae*
****** Šeima *Batoteuthidae*
****** Šeima *Brachioteuthidae*
****** Šeima *Chiroteuthidae*
****** Šeima *Chtenopterygidae*
****** Šeima *Cranchiidae*
****** Šeima *Cycloteuthidae*
****** Šeima *Enoploteuthidae*
****** Šeima *Gonatidae*
****** Šeima *Histioteuthidae*
****** Šeima *Joubiniteuthidae*
****** Šeima *Lepidoteuthidae*
****** Šeima *Lycoteuthidae*
****** Šeima *Magnapinnidae*
****** Šeima *Mastigoteuthidae*
****** Šeima *Neoteuthidae*
****** Šeima *Octopoteuthidae*
****** Šeima *Ommastrephidae*
****** Šeima *Onychoteuthidae*
****** Šeima *Pholidoteuthidae*
****** Šeima *Promachoteuthidae*
****** Šeima *Psychroteuthidae*
****** Šeima *Pyroteuthidae*
****** Šeima *Thysanoteuthidae*
****** Šeima *Walvisteuthidae*
****** *Parateuthis tunicata* <small>(*incertae sedis'')

## Šaltiniai
Gigantiškieji kalmarai

**Architeučiai** arba **gigantiškieji kalmarai** (*Architeuthis*) – kalmarų gentis, kuriai priklauso vieni iš didžiausių pasaulyje bestuburių.

Žmonių pastebimi labai retai. Jų nesuvirškintų gabalų rasta kašalotų skrandžiuose, išmestų negyvų kūnų aptikta paplūdimiuose.
Sepijos

**Sepijos** (*Sepiida*) – galvakojų (*Cephalopoda*) moliuskų būrys.

Būryje yra 2 šeimos ir 119 rūšių.

Paplitusios Atlanto vandenyne, Viduržemio jūroje, Raudonojoje jūroje. Užauga iki 30 cm ilgio. Sepijos turi 10 čiuopiklių, iš kurių 2 yra kiek ilgesni. Įsiraususios į smėlį ir iš ten akimirksniu išmesdamos čiuopiklius, jos gaudo grobį. Minta moliuskais ir nedidelėmis žuvimis. Jos turi kalkinę kriauklę – raginę nugarinę plokštelę. Sepijoms mirus, kriauklės dažnai išplaunamos į krantą. Priklausomai nuo dugno, dėl savo pigmentų sepijos gali keisti kūno spalvą ir taip pasislėpti nuo kitų grobuonių.

Iš rašalinės liaukos sekreto gaminami tamsiai rudi akvareliniai dažai (sepija, indiškas tušas).
Falco (reikšmės)

Žodis **Falco** gali reikšti:

* Falco – Johann (Hans) Hölzel, Austrijos pop/rock muzikantas.
* *[[sakalai|Falco]]*, sakalai – sakalinių () paukščių šeimos gentis.
Sepija

**Sepija**:
* galvakojų (*Cephalopoda*) moliuskų būrys – Sepijos (*Sepiida*);
* raudonai rudas pigmentas, gaunamas iš sepijų – Sepija (pigmentas).
Aštuonkojai

**Aštuonkojai** (*Octopoda*) – galvakojų (*Cephalopoda*) moliuskų būrys. Kriauklės neturi. Ant 8 čiuopiklių esantys siurbtukai be stiebelių.

Būryje yra 14 šeimų ir 289 rūšys.

Žymiausi atstovai:
* Paprastasis aštuonkojis ();
* Mėlynžiedis aštuonkojis ().
Vampyriniai kalmarai

**Vampyriniai kalmarai** (*Vampyromorphida*) – galvakojų (*Cephalopoda*) moliuskų būrys, kuriame yra vienintelė rūšis.

* **Vampyrinis kalmaras** (*Vampiroteuthis infernalis*). Dydis iki 30 cm ilgio. Turi švytinčias akis ir čiuptuvus, laikančius atvertą piltuvą, besitęsiantį iki gyvūno burnos. Gyvena 1,5-4 km gelmėje ir niekas nėra matęs, kaip ir kuo šis gyvūnai minta. Jo švytinčios akys, matyt, pritraukia žuvis, kurios į gyvūno burną patenka per piltuvą.
Omo dėsnis

**Omo dėsnis** – fizikinis dėsnis, nusakantis įtampos, srovės stiprio ir laidininko varžos priklausomybę elektros grandinėje. Pavadintas šio dėsnio atradėjo – Georgo Omo vardu.

## Omo dėsnis grandinės daliai
Omo dėsnio grandinės daliai matematinė išraiška:
: U = I \cdot R

čia:

* *U* – įtampa arba potencialų skirtumas, [V] - *Voltas*;
* *I* – srovės stipris, [A] - *Amperas*;
* *R* – laidininko varža, [Ω] - *Omas*.

## Omo dėsnis visai grandinei
Omo dėsnis taip pat naudojamas visai grandinei, bet kitokioje matematinėje išraiškoje:
: I =  {\varepsilon \over {R+r}}

čia:

* \varepsilon – grandinės EV (elektrovara), [V];
* I – srovė, [A];
* R – visų grandinės elementų varža, [Ω];
* r – šaltinio varža, [Ω].

## Omo dėsnio diferencialinė išraiška
Bet kokios formos laidininke, kuriuo teka srovė išskirkime be galo mažą elementą, kurio ilgis \mathsf{d}l, plotas \mathsf{d}S. Šis elementas sutampa su \vec{j} kryptimi (\vec{j} yra srovės tankis). Tada srovės stipris išskirtame elemente bus
: \mathsf{d}I = {j}{\mathsf{d}S}
įtampa:
: U = E\mathsf{d}l
kur E – elektrinio lauko stipris.
Laidininko varža:
: R = \rho\frac{dl}{dS}
Įrašom viską į I = \frac{U}{R} ir gaunam:
: jdS = \frac{Edl}{\rho\frac{dl}{dS}}
suprastinam viską ir gaunam:
:  j = \frac{E}{\rho} = \sigma E.
\vec{j} ir \vec{E} yra vektoriniai dydžiai, o \rho ir \sigma – skaliariniai. Kadangi \vec{j}||\vec{E}, tai
: \vec{j} = \sigma\vec{E} = \frac{\vec{E}}{\rho}
ši lygybė vadinama Omo dėsnio diferencialine išraiška.

### Paprasčiausias pritaikymo pavyzdys

Tarkime, norime prijungti šviesos diodą prie automobilio akumuliatoriaus.
Diodo vartojama srovė 20 miliamperų arba 0,02 amperų.
Diodo vartojama įtampa 2,5 volto. Automobilio akumuliatoriaus įtampa 12 voltų.
Iš dvylikos voltų atimame du su puse volto gauname devynis su puse volto
12-2,5=9,5
Šiuos padaliname iš turimos srovės 0,02 amperų ir gauname 475 omus.
Tokią varžą mums reiktų prijungti nuosekliai šviesos diodui.
Iš tiesų reikėtų nepamiršti, kad automobilyje faktinė įtampa dirbant varikliui yra apie 14 voltų.

## Nuorodos
* Omo dėsnis | Physics - Quizizz 
* Omo dėsnis grandinės daliai
* Omo dėsnio taikymas
Spirulės

**Spirulės** (*Spirulida*) – galvakojų (*Cephalopoda*) moliuskų būrys, kuriame vienintelė šeima su viena rūšimi.
* **Spirulė** (*Spirula spirula*). Užauga iki 7 cm ilgio. Spiralinė kriauklė padalyta į atskiras kameras. Tokia kriauklė veikia kaip plūduras, leidžiantis joms plūduriuoti vandenyje galva žemyn maždaug 2000 m gelmėje. Savo mažais čiuptuvais spirulės gaudo pro šalį praplaukiančius planktoninius gyvūnus. Žuvusių gyvūnų kriauklės kai kada iškyla į paviršių ir neretai išmetamos į krantą.
Chitonai

**Chitonai** (*Polyplacophora*) – moliuskų (*Mollusca*) tipo  klasė.

Dydis 0,3-33 cm. Įvairiaspalvė Kriauklė susideda iš 8 plokštelių, kurios išsidėsčiusios viena eile ir gaubia gyvūno nugarą. Turi stambią raumeningą koją, mažą galvą su gerai išsivysčiusia radule. Akių ir čiuopiklių nėra. Skirtalyčiai.

Chitonai puikiai prisitaikę gyventi ant akmenų. Chitonai koja stipriai prisisiurbia prie uolos, todėl jų negali atplėšti net galingos bangos. Daugelis rūšių mėgsta tūnoti uolų plyšiuose aukščiau vandens lygio, kur juos šlaksto bangų vanduo. Aktyvūs naktį. Lėtai šliaužioja uolų paviršiumi ir gremžia mikroskopinius dumblius. Be to, minta foraminiferais, samangyviais, įvairiomis lervomis. Paplitę visuose pasaulio vandenynuose ir sūriose jūrose. 

Iš viso žinoma 860 chitonų rūšių.

* *Acanthochitona crinatus* – Atlanto vandenyne ir Viduržemio jūroje gyvenantis, iki 1,3 cm ilgio užaugantis chitonas. Šliaužiodami akmenimis, minta ant jų augančiais dumbliais. Prie akmenų chitonai prisitvirtina savo raumeninga koja, o nukritę apsisaugo susirangydami kiaute. Turi gražią įvairiaspalvę kriauklę.
Nautilai

**Nautilai** (*Nautilida*) – galvakojų (*Cephalopoda*) moliuskų būrys. Tai vieninteliai išlikę galvakojai moliuskai su tikrosiomis išorinėmis kriauklėmis, kurių skersmuo siekia iki 20 cm. Joje yra keletas dujų pripildytų kamerų, kurios veikia kaip plūduras, bei didelė galinė kamera, kurioje tūno pats gyvūnas. Šie moliuskai turi daugiau kaip 90 čiuptuvų, neturinčių siurbtukų.

Prieš daugelį milijonų metų nautilai buvo vieni labiausiai palitusių bestuburių pasaulyje, tačiau mūsų laikais jų liko labai nedaug.

Rūšys:
* **Nautilius pompilius**. Dydis iki 15 cm. Gyvena Indijos ir Ramiajame vandenyne.
Nervas

**Nervas** – nervinių skaidulų pluoštas, perduodantis nervinį impulsą iš vienos kūno dalies į kitą. Tai yra vienas iš pačių svarbiausių nervų sistemos elementų.

Nervą sudaro jungiamuoju audiniu sujungti aksonų pluoštai.

Kiekvienas nervas yra laido formos struktūra, kuri turi daug aksonų. Šie aksonai dažnai vadinami „skaidulomis“.
## Anatomija

Nervai gali būti trijų tipų, pagal tai į kurią praleidžiamas nervinis signalas:

* *[[Sensorinis neuronas]]* praleidžia signalus iš sensorinio neurono į centrinę nervų sistemą, pvz., odos mechanoreceptoriai.
* *[[Motorinis nervas]]* praleidžia signalus iš centrinės nervų sistemos link motorinių neuronų taikinių: raumenys ir liaukos.
* *[[Mišrusis nervas]]* turi sensorinius ir motorinius aksonus ir praleidžia abu signalus per tą patį pluoštą.